1998

Godina 1998 (MCMXCVIII) bila je redovna godina koja počinje u četvrtak po gregorijanskom kalendaru (link pokazuje kalendar).

 Međunarodna godina okeana (UNESCO).


Događaji

Januar/Siječanj 
 1. 1. - Pušenje postaje zabranjeno u svim barovima i restoranima u saveznoj državi Kalifornija.
 2. 1. - Vlasti Nigera uhapsile bivšeg premijera Hamu Amadua, pod optužbom da je učestvovao u zaveri u kojoj je ubijen šef države Ibrahim Bare Mainasara.
 2. 1. - Rusija počinje sa cirkulacijom novih rublji kako bi se obuzdala inflacija (1 nova = 1000 starih).
 3. 1. - Patrijarh Pavle osuđuje nasilno rasturanje albanskih studentskih demonstracija 30. 12., ali ih poziva i da poštuju državu.
 4. 1. - Nastavak masakara u Alžiru: u tri udaljena sela ubijena najmanje 172 meštanina.
 7. 1. - Oslobodilačka vojska Kosova, koja se proglasila odgovornom za seriju napada na policijske stanice na Kosovu i Metohiji, preuzela je odgovornost i za terorističke akcije u Makedoniji, iako je makedonsko Ministarstvo unutrašnjih poslova demantovalo povezanost OVK s bombaškim napadima u Makedoniji.
 8. 1. - Ramzi Yousef osuđen na doživotni zatvor zbog organizacije napada na WTC 1993. godine.
 8. 1. - Rasim Gačanović (SDA) gradonačelnik Sarajeva, Ante Zelić (HDZ) zamjenik.
 9. 1. - Živadin Jovanović novi šef diplomatije SRJ.
 10. 1. - Protestni skup Srba u Kosovu Polju zbog situacije u pokrajini.
 12. 1. - U Beogradu počeo štrajk Gradskog saobraćajnog preduzeća. Prvi put u stogodišnjoj istoriji javnog prevoza na beogradske ulice nije izašlo nijedno vozilo GSP (sedam dana totalnog štrajka i sedam sa minumumom procesa rada).
 12. 1. - Počeli protesti pristalica Momira Bulatovića u Podgorici, koji osporavaju izbor Mila Đukanovića za predsednika Crne Gore.
 12. 1. - Dragan Kalinić ostaje predsednik skupštine RS, SDS odbija ponudu mandatara Mladena Ivanića.
 12. 1. - 19 evropskih država potpisalo dokument o zabrani kloniranja ljudskih bića.
 14. 1. - Pro-bulatovićevski demonstranti pokušali da zauzmu zgradu vlade u Podgorici, više desetina povređenih, uglavnom policajaca.
 15. 1. - Inauguracija Mila Đukanovića za predsednika Crne Gore (do 2002). Predsednik Jugoslavije Slobodan Milošević nikada nije priznao pobedu Đukanovića, što je saveznu državu dovelo u stanje provizorijuma, koje se održalo i po odlasku Miloševića sa vlasti, u oktobru 2000.
 15. 1. - Mirna reintegracija Istočne Slavonije i Podunavlja u Hrvatsku.

 januar - Kurs dinara pao na 6,6 za marku pa se stabilizovao na 5,5.
 16. 1. - Eksplozija u rudniku mrkog uglja u Čitluku kod Sokobanje, poginulo 29 rudara.
 17. 1. - Američka web-stranica Drudge Report prva objavljuje vijest o tome da je američki predsjednik Bill Clinton u Bijeloj kući održavao seksualne odnose sa stažisticom Monicom Lewinsky, kao i da je časopis Newsweek odbio o tome objaviti članak Michaela Isikoffa. Tako američka i svjetska javnost prvi put doznaje za skandal koji će postati poznat kao Monicagate.
 18. 1. - Milorad Dodik prvi put izabran za premijera RS, nakon što su sednicu napustili poslanici SDS i SRS.
 21. 1. - U Bosni i Hercegovini predstavljen dizajn konvertibilne marke, nove zajedničke monete za oba entiteta.
 21. 1. - Na poziv kubanskog predsednika Fidela Kastra papa Jovan Pavle II počeo petodnevnu istorijsku posetu toj komunističkoj zemlji.
 21. 1. - Monicagate: Washington Post je prvi američki etablirani medij koji prenosi navode o aferi Monicagate.
 22. 1. - SFOR uhapsio Gorana Jelisića u Bijeljini.
 26. 1. - Monicagate: Bill Clinton pred TV-kamerama kategorički poriče da je imao ikakve seksualne odnose sa Monicom Lewinsky.
 28. 1. - Savet Evrope osuđuje beogradsku "politiku represije" na Kosovu.
 28. 1. - U Indiji na smrt osuđeno svih 26 optuženih za učešće u zaveri i ubistvu bivšeg premijera Radživa Gandija.
 31. 1. - Skupština Republike Srpske izglasala premještanje glavnog grada s Pala u Banju Luku.

Februar/Veljača 
 1. 2. - Otkrivena afera "zozovača" - rakija od metanola proizvedena u Nišu ubila 43 ljudi u Srbiji.
 2. 2. - Uvedene neutralne registarske tablice u BiH.
 3. 2. - Katastrofa žičare u Cavaleseu, prilikom koje američki vojni avion izaziva smrt 20 ljudi.
 4. 2. - Nova zastava Bosne i Hercegovine, po odluci visokog predstavnika Vestendorpa.
 4. 2. - Eksplodirala kašikara u učionici Druge ekonomske škole u Beogradu - 20 povređenih učenika, petoro teže.
 4. 2. - Zemljotres u severoistočnom Afganistanu, 5.000+ mrtvih.
 5. 2. - Nova, koaliciona, vlada Crne Gore, na čelu Filip Vujanović.
 februar - Posle 20 godina vraćeni kontrolori karata u beogradski GSP. 
 7 - 8. 2. - Koncerti Đorđa Balaševića u sarajevskoj Skenderiji.
 7 - 22. 2. - Zimska Olimpijada 1998 u Naganu.
 9. 2. - Gruzijski šef države Eduard Ševarnadze preživljava pokušaj atentata u Tbilisiju.
 12. 2. - Uhapšen Smiljko Kostić, direktor Duvanske industrije Niš.
 16. 2. - Momir Talić imenovan za načelnika generalštaba VRS nakon Pera Čolića.
 17. 2. - Milorad Dodik, premijer RS, u 3-dnevnoj poseti SAD.
 18. 2. - Momirovo krilo DPS upisano u registar kao Socijalistička narodna partija Crne Gore.
 19. 2. - U Beogradu uhapšen Nenad Đorđević, bivši direktor Republičkog fonda za zdravstveno osiguranje i potpredsednik Jugoslovenske levice (pušten tri dana kasnije).
 19. 2. - Na Novom Zelandu započinje elektroenergetska kriza zbog koje će grad Auckland čak 66 dana biti bez struje.
 20. 2. - Sindikalni protest u Zagrebu, povređeno nekoliko demonstranata i policajaca.
 20. 2. - Kriza razoružanja Iraka: Sadam Husein sklopio dogovor sa Kofi Annanom - inspektori se vraćaju u Bagdad, čime je prevenirana anglo-američka vojna akcija.
 21. 2. - Kongres HDZ, Franjo Tuđman ostaje na čelu stranke, kritiziran njegov govor o Bosni.
 24. 2. - Penzioneri, taksisti i autoprevoznici blokirali centar Beograda.
 28. 2. - Masakr u Likošanima kod Glogovca - ubijeno nekoliko članova porodice Ahmeti nakon ubistva četvorice srpskih policajaca, deo dešavanja u Drenici.
 od februara - OVK počinje oružanu kampanju na Kosovu - ubijanje policajaca, Srba i ne-Albanaca civila i OVK-u nelojalnih Albanaca. Srpske vlasti uzvraćaju, pri čemu stradaju i civili.

Mart/Ožujak 
 2. 3. - U Beču oteta Natascha Kampusch. Pobeći će iz zatočeništva 2006.
 2. 3. - Rasturene albanske demonstracije u Prištini; Politički komitet EU osuđuje terorizam i nasilje na Kosovu.
 5. 3. - Napad na Prekaz: protivnapad srpske policije na Adema Jašarija u Donjem Prekazu (Drenica) - gine on ali i 52-oje članova njegove porodice.
 9. 3. - Kontakt grupa u Londonu zahteva od Miloševića hitno rešenje kosovskog problema, dat rok od 10 dana za povlačenje specijalne policije i obustavu akcija protiv civilnog stanovništva itd.
 13. 3. - Jiří Dienstbier je imenovan za novog izaslanika UN za ljudska prava u bivšoj Jugoslaviji.
 19. 3. - U Prištini demonstriraju Albanci ali i Srbi i Crnogorci, mestimično sukobi.
 22. 3. - Paralelni albanski izbori na Kosovu, Ibrahim Rugova proglašava da je reizabran.
 23. 3. - 70. dodjela Oscara: Titanic osvaja rekordnih 11 Oscara od 14 nominacija, Good Will Hunting i L.A. Confidential po dve nagrade od devet nominacija, As Good as It Gets dve od sedam.
 23. 3. - Ratomir Vico i Fehmi Agani potpisali sporazum o povratku nastave na albanskom u državne škole i univerzitete na Kosovu, srpski studenti to nazivaju izdajom.
 23. 3. - Predsednik Jeljcin iznenada smenio premijera Černomirdina, vicepremijera Čubajsa i ministra un. poslova gen. Kulikova. Novi premijer je Sergej Kirijenko (do avgusta).

 24. 3. - SPS, SRS i JUL formirali u Srbiji "vladu narodnog jedinstva", premijer ostaje Mirko Marjanović (SPS), a potpredsednici su Vojislav Šešelj i Tomislav Nikolić iz SRS (mislilo se da će u vladu ući SPO).
 24. 3. - Napad srpskih snaga na OVK u Glođanu - naneseni gubici, ali ostaje centar pobune.
 27. 3. - Američka Uprava za hranu i lijekove (FDA) odobrava upotrebu Viagre, novog lijeka za mušku impotenciju.
 31. 3. - Zbog eskalacije sukoba na Kosovu, Savet Bezbednosti UN uvodi embargo na oružje SRJ.

April/Travanj 
 1. 4. - Zvanična devalvacija dinara: sa 3,3 na šest za nemačku marku.
 5. 4. - Otvoren most Akashi Kaikyō, viseći most sa najvećim rasponom - 1.991 m.
 6. 4. - Prvi broj "Jutarnjeg lista" u Hrvatskoj.
 6. 4. - Pakistan testira rakete srednjeg dometa.
 8. 4. - SFOR u Prijedoru uhapsio Miroslava Kvočku i Mladena Radića u vezi sa Omarskom.
 10. 4. - Potpisan Sporazum od Velikog petka (ili Belfastski sporazum) o položaju Severne Irske.
 15. 4. - U Drvaru ubijen stariji srpski par.
 16. 4. - Vojska Jugoslavije zaplenila veću količinu oružja na granici u reonu Đakovice, nakon razmene vatre.
 20. 4. - Počele ekshumacije masovnih grobnica kod Srebrenice.
 20. 4. - Prvi broj lista "Glas javnosti" (prvih dana pod imenom "Novi Blic").
 20. 4. - Bačene bombe na srpski izbeglički kamp u Babaloću kod Dečana.
 22 - 23. 4. - Napadnuti graničari Vojske Jugoslavije u reonu karaule Košare na Kosovu tokom pokušaja infiltracije iz Albanije, ubijena 23 terorista.
 23. 4. - U Srbiji Referendum o učešču stranih predstavnika u rešavanju problema na Kosovu i Metohiji - 95% protiv.
 23. 4. - Nadbiskup Vinko Puljić i vernici bili blokirani u ruševinama crkve u Derventi, Puljić povređen u kamenovanju prilikom evakuacije.
 29. 4. - Sastanak Kontakt grupe u Rimu, nove sankcije SRJ zbog pogoršavanja bezbednosne i političke krize na Kosovu.
 30. 4. - Senat SAD ratifikovao proširenje NATO - Češka, Mađarska i Poljska postaju članice sledećeg marta.

Maj/Svibanj 
 1. 5. - Dinko Šakić uhapšen u Argentini, nakon što je u Hrvatskoj podignuta optužnica.
 3. 5. - Umro Gojko Šušak, hrvatski ministar obrane.
 4. 5. - Borbe kod Ponoševca blizu Đakovice.
 4. 5. - Hrvoje Šarinić napušta položaj predstojnika Ureda predsjednika (posljedice afere Dubrovačka banka).

 6. 5. - Apple Inc. najavio novu liniju kompjutera iMac (prodaja od avgusta). 
 7-8. 5. - Četvrta donatorska konferencija za BiH u Briselu - 1,25 mlrd. dolara.
 9. 5. - OVK odbila srpski napad na Lapušnik (opština Glogovac) i napravila logor za Srbe i njoj nelojalne Albance, desetorica ubijena pri povratku srpskih snaga 26. 7. (optužnica ICTY).
 9. 5. - Sankcije protiv SRJ proširene embargom na investicije.
 9. 5. - Pjesma Eurovizije u Birminghamu: Dana International, transseksualac iz Izraela, prvo mjesto, Danijela Martinović iz Hrvatske 5. ("Neka mi ne svane").
 11. i 13. 5. - Pokhran-II: Indija vrši pet nuklearnih testova, uključujući eksploziju termonuklearne bombe, nakon čega joj SAD i Japan uvode ekonomske sankcije.
 13 - 14. 5. - U Indoneziji neredi protiv stanovnika kineskog porekla - uništavanje imovine, ubijeno i silovano preko 1.000 osoba.
 15. 5. - Sastanak Miloševića i Rugove u Beogradu, dogovoreno da otpočnu srpsko-albanski razgovori (suspendovan embargo na investicije u SRJ).
 15. 5. - Većina RTV stanica članica ANEM-a ostalo bez dozvole za emitovanje.
 20. 5. - Momir Bulatović izabran za novog premijera SRJ, dva dana nakon što je na njegov predlog izglasano nepoverenje Radoju Kontiću - u Crnoj Gori izjavljuju da neće priznavati novu vladu.
 21. 5. - Predsednik Indonezije Suharto daje iznuđenu ostavku nakon 31 godine na vlasti, nasleđuje B. J. Habibie.
 22. 5. - The Jerry Springer Show: prikazana je epizoda I Married a Horse. Šou je na vrhuncu 1997-98, nadmašio je i Opru.
 24. 5. - Ofanziva srpskih snaga protiv OVK oko Kline, Đakovice, Dečana, Srbice; albanski izvori izveštavaju o hiljadama izbeglica.
 26. 5. - U Srbiji donet Zakon o univerzitetu, kojim je vlada Srbije ovlašćena da postavlja najznačajnije funkcionere - nezadovoljstvo i protesti.
 28. 5. - Chagai-I: Pakistan, odgovarajući na indijske testove, detonira 5 nuklearnih bombi, izazivajući sankcije SAD i zapadnih zemalja (dva dana kasnije i Chagai-II).
 30. 5. - Zemljotres u severnom Afganistanu, preko 5.000 mrtvih.
 31. 5. -  Parlamentarni izbori u Crnoj Gori: Koalicija "Da živimo bolje" (Milo Đukanović) 49,5%, Socijalistička narodna partija (Momir Bulatović) 36% glasova.

 proleće i kasnije - Operacije OVK oko Dečana, ubijeni i civili. U Jablanici (Đakovica) zatvor OVK gde su neki umrli od zlostavljanja. U opštinama Peć i Klina OVK otima Srbe, Egipćane, Rome i Albance (optužnica ICTY).

Jun/Juni/Lipanj 
 1. 6. - Prikazan The Truman Show.
 2. 6. - Rojters javlja da je srpska policija očistila Dečane od separatista - granatirani to mesto i okolna sela, talas izbeglica u Albaniji.
 2. 6. - Na Tajvanu otkriven CIH (kompjuterski virus).
 3. 6. - Željeznička nesreća u Eschedeu u kome je poginula 101 osoba postaje najveća željeznička katastrofa u historiji moderne Njemačke.
 7. 6. - Počinje građanski rat u Gvineji Bisau (do '99).
 8. 6. - Opet embargo na ulaganja u SRJ zbog pogoršane situacije na Kosovu i "novog talasa etničkog čišćenja".
 8. 6. - Umro Sani Abacha, nigerijski vojni šef države; nastavlja gen. Abdulsalami Abubakar, do izbora i mirnog prenosa vlasti sledeće godine.
 8. 6. - Glumac Charlton Heston postaje predsjednik Nacionalnog udruženja pušaka (NRA), vodeće američke organizacije za pravo na oružje.
 11. 6. - Deklaracija ministara odbrane NATO-a: priprema se vojni plan za "zaustavljanje i razbijanje" nasilja na Kosovu i vojna vežba "Odlučni soko" nad Albanijom i Makedonijom, kao poslednja opomena.
 14. 6. - Protest roditelja vojnika u Kragujevcu, narednih dana i u drugim mestima SRJ.
 15. 6. - Pred. Milošević u poseti Moskvi.
 15. 6. - SFOR u Foči uhapsio Milorada Krnojelca zbog optužbe ICTY.
 jun - Nekoliko opozicionih partija u Srbiji se neformalno udružuje u Savez za promene.
 16. 6. - Sa čela skupštine RS smenjeni Dragan Kalinić i Nikola Poplašen, izabrani Petar Đokić (SPRS) i Safet Bićo.
 22. 6. - Konvertibilna marka ušla u opticaj u BiH.
 22. 6.? - OVK zauzela površinski rudnik uglja Belaćevac, zarobljeni srpski radnici verovatno ubijeni. VJ povratila rudnik 30. 6.
 24. 6. - Ričard Holbruk se u Juniku (op. Đakovica) sastao sa lokalnim komandantom OVK, obilazi i Dečane.
 25. 6. - Microsoft izdaje prvo izdanje Windows 98.
 25. 6. - Predsednik Clinton stigao u posetu Kini - prva takva poseta nakon događanja 1989.
 27. 6. - Osnovana Nova hrvatska inicijativa (Krešimir Zubak i otcepljeni dio HDZ BiH).
 29. 6. - Slavko Dokmanović, bivši gradonačelnik Vukovara, izvršio samoubistvo u zatvorskoj jedinici ICTY-ja, čekajući na izricanje presude.
 30. 6. - Joseph Estrada je novi predsednik Filipina (do 2001).
 jun, krajem - Zamrznuta imovina SR Jugoslavije i Srbije u Evropskoj uniji, par dana kasnije zabranjeni letovi jugoslovenskih kompanija u EU.

Jul/Juli/Srpanj 
 1. 7. - Stupio na snagu "preventivni ogranak" Pakta stabilnosti i rasta unutar Evropske ekonomske i monetarne unije.
 3. 7. - Policija deblokirala selo Kijevo kod Kline nakon mesec dana u okruženju OVK.
 4. 7. - Hrvatska nogometna reprezentacija pobijedila Njemačku sa 3:0 u Lyonu (Francuska) u četvrtfinalu SP 1998. Ta utakmica proglašena je najvećom utakmicom u povijesti Hrvatske nogometne reprezentacije. Jedna Muslimanka poginula u slavljeničkoj paljbi u Mostaru.
 6. 7. - Viktor Orbán je premijer Mađarske (1998-2002. i 2010-...)
 6. 7. - Biački pokolj - Indonežanska vojska prekida demonstracije na otoku Biak.
 6. 7. - Otvoren novi hongkonški aerodrom na Chek Lap Koku.
 7. 7. - Otvoren mostarski aerodrom.
 11. 7. - Hrvatska nogometna reprezentacija osvojila treće mjesto na Svjetskom nogometnom prvenstvu u Francuskoj pobijedivši Nizozemsku rezultatom 2:1.
 12. 7. -  Završeno Svjetsko prvenstvo u nogometu: Francuska - Brazil 3:0; Hrvatska 3, Jugoslavija 10; Davor Šuker najbolji strelac.
 17. 7. - Predstavnici 120 zemalja u Rimu uspostavljaju stalni Međunarodni krivični sud.
 17. 7. - U Sankt Peterburgu svečano sahranjeni posmrtni ostaci Nikolaja II, posljednjeg ruskog cara koga su zajedno s porodicom ubili boljševici devedeset godina ranije.
 17. 7. - Podvodnim potresom izazvan cunami razara 10 sela na obali Papue Nove Gvineje, ostavljajući iza sebe 1500 mrtvih i 2000 nestalih.
 17. 7. - Sporazum o reprogramiranju 1,71 mlrd. dolara duga SRJ Londonskom klubu.
 18. 7. - Najjači u nizu napada UČK na Orahovac i okolna srpska sela - ubijeno pet Srba, oteto 35, Srbi proterani iz Retimlja i Opteruše.
 21/22. 7. - Tri eksplozije u Makedoniji, kod Tabanovaca uništena lokomotiva međunarodnog voza.
 22. 7. - OVK se povukla iz centra Orahovca, na nekoliko dana zauzela manastir Zočište.
 26. 7. - Štrajk u gradskom prevozu u Beogradu, uvedena prinudna uprava u GSP.
 27. 7. - Bivša stažistikinja u Beloj kući, Monika Luinski dala je prvu izjavu istražiteljima i time prekinula šestomesečnu ćutnju u vezi sa ljubavnom aferom sa američkim predsednikom Bilom Klintonom.
 27. 7. - Početak redovne železničke linije Sarajevo-Čapljina.
 28. 7. - U Republici Srpskoj smenjeni urednici u 16 opštinskih RTV stanica.
 28. 7. - Srpske snage povratile Mališevo, opsedaju Junik.
 srpanj - Zakon o obavezama i pravima drzavnih duznosnika - plaća Predsjednika Republike 110.000 kuna (16.566 dolara) bruto.
 jul - Otkupna cena za pšenicu u Srbiji 1,1 do 1,2 dinara/kg.
 31. 7. - U eksploziji bombe poginuo policajac u Travniku.

Avgust/August/Kolovoz 
 1. 8. - U haškom pritvoru umro Milan Kovačević, bivši upravnik bolnice u Prijedoru.
 2. 8. - Počinje Drugi rat u Kongu (do 2003), najsmrtonosniji sukob nakon Drugog svetskog rata.
 7. 8. - Bombaški napad na američke ambasade u Nairobiju (Kenija) i Dar es Salaamu (Tanzanija) - 224 mrtvih. Napadi povezani sa Osamom bin Ladenom.
 7. 8. - Na Palama ubijen Srđan Knežević, zamenik šefa policije u Srpskom Sarajevu.
 7/8. 8. - U kragujevačkoj kafani sa dvojicom prijatelja ubijen Slobodan Miljković Lugar, haški optuženik.
 8. 8. - Sukob u Afganistanu: talibani su zauzeli Mazar-e Šarif, ubijaju hiljade Hazari (odmazda za prošlogodišnje ubijanje talibana u tom gradu). Ubijena su i desetorica iranskih diplomata i jedan novinar.
 9. 8. -  U Atini završeno svetsko prvenstvo u košarci, Jugoslavija prva, u timu prvenstva Dejan Bodiroga (MVP) i Željko Rebrača.
 12. 8. - Autobus sleteo u kanjon Morače, kod sela Rabuša blizu Podgorice - poginulo 18 putnika.
 15. 8. - Bombaški napad u Omaghu: Auto bomba Prave IRA-e detonira u mjestu Omagh i ubija 29 slučajnih prolaznika, uzrokovavši najkrvaviji pojedinačni teroristički čin sjevernoirskog sukoba.

 15. 8. - iMac G3 u prodaji.
 17. 8. - Izbija Ruska financijska kriza: vlada devalvira rublju, proglašava moratorij na otplatu kratkoročnih vladinih obveznica i stranih kredita, što dovodi do kolapsa velikog broja banaka, a milioni Rusa gube ušteđevinu.
 17 - 22. 8. - Vojne vežbe NATO-a u Albaniji.
 19. 8. - Monicagate: Bill Clinton na svoj 52. rođendan specijalnim istražiteljima priznaje kako je imao "neprimjerene odnose" s Monicom Lewinsky, a isti dan se obraća naciji preko televizije priznavši da joj nije govorio istinu.
 20. 8. - Operacija Infinite Reach: američki udari krstarećim raketama na baze Al-Kaide u Afganistanu i farmaceutsku fabriku u Sudanu.
 20. 8. - The Rolling Stones-i sviraju na zagrebačkom hipodromu pred 80.000 ljudi.
 20. 8. - Vrhovni sud Kanade donosi presudu prema kojoj se Kvebek nema pravo otcijepiti od Kanade.
 21. 8. - Pripadnici OVK kod Orahovca oteli novinara Đuru Slavuja i njegovog vozača Ranka Perinića, koji su krenuli da izveste o otmici monaha iz man. Zočište prethodnog meseca.
 23. 8. - U Rusiji smenjena Kirijenkova vlada - Jeljcin želi vratiti Černomirdina, ali Duma mu ne daje podršku.
 27. 8. - Srpske snage otkrile OVK-ov krematorijum u Klečki. Tokom meseca OVK potisnuta iz Junika i Glođana (opšt. Dečani).
 28. 8. - Srpske vlasti tvrde da prvi put posle 4 meseca kontrolišu put Priština-Prizren, kao i sve glavne puteve u pokrajini.
 29 - 30. 8. - Poseta državne sekretarke SAD Madeleine Albright Hrvatskoj i Bosni - nesuglasice sa Tuđmanom oko uticaja na Hrvate u BiH, podrška Biljani Plavšić.

Septembar/Rujan 
 2. 9. - Predsednici Klinton i Jeljcin u Moskvi daju zajedničku izjavu povodom Kosova, kritikuju obe strane.
 2. 9. - Međunarodni krivični sud za Ruandu proglašava Jean-Paul Akayesua, bivšeg gradonačelnika iz Ruande, krivim za genocid, što je prva presuda za to krivično djelo izrečena nakon drugog svjetskog rata.
 3. 9. - Somalijska regija Jubaland proglašava nezavisnost.
 4. 9. - Dva studenta - Larry Page i Sergei Brin - osnivaju tvrtku zvanu Google Inc..
 7. 9. - Petnaest profesora Pravnog fakulteta u Beogradu obustavilo rad zbog otkaza prof. Vodineliću (prvi koji je dobio otkaz po novom zakonu).
 7. 9. - Srpska policija nalazi 11 leševa kod sela Glođane.
 8. 9. - EU zatvorena za avione JAT-a i drugih jugoslovenskih kompanija.
 11. 9. - Jevgenij Primakov je novi premijer Rusije (do sledećeg maja).
 12. 9. - U Albaniji ubijen Azem Hajdari, blizak saradnik opozicionog lidera Salji Beriše - nasilni protesti.
 12 - 13. 9. -  Izbori u BiH:
 Predsjedništvo BiH - Alija Izetbegović, Živko Radišić i Ante Jelavić.
 Parlamentarni izbori u BiH, FBiH i RS (42 zastupnika u Zastupničkom domu Parlamenta BiH, 140 zastupnika u Zastupničkom domu Federacije BiH te 83 zastupnika Narodne skupštine RS).
 Birači u Federaciji BiH biraju i zastupnike u deset županijskih skupština.
 Za predsednika RS izabran Nikola Poplašen (SDS + SRS RS, pobedio Biljanu Plavšić).
 23. 9. - Rezolucija 1199 SB UN o situaciji na Kosovu - traži se primirje, razmotriće se dalje akcije i dodatne mere.
 26. 9. - Parlamentarni izbori u Slovačkoj - stranka autoritarnog premijera Vladimíra Mečiara odnela relativnu pobedu, ali ne može formirati koaliciju (ovim će biti deblokiran put Slovačke u Evropsku uniju).
 26. 9. - Masakr u Gornjem Obrinju, srpska strana demantuje.
 27. 9. - Parlamentarni izbori u Njemačkoj u kojoj pobjedu odnose opozicijska Socijaldemokratska partija Njemačke (SPD) na čelu sa Gerhardom Schroederom i Zeleni, okončavši tako 16-godišnju vladavinu koalicije CSU-FDP. Schroeder je kancelar od oktobra do 2005.
 27. 9. - Google postao korporacija.
 28. 9. - Objavljen debitantski singl Britney Spears, ...Baby One More Time (istoimeni album sledi u januaru).
 28. 9. - Skupština Srbije odredila Zorana Anđelkovića za mandatara Privremenog izvršnog veća na Kosovu, objavljeno okončanje antiterorističkih dejstava, Albancima ponuđena amnestija.
 28. 9. - Albanski premijer Fatos Nano dao ostavku, sledi Pandeli Majko.
 30. 9. - Jak zemljotres registrovan u 00:15 kod Mionice (pl. Maljen), troje mrtvih od stresa i razaranja.
 30. 9. - U napadima OVK u područjima karaula "Košare" i "Morina" kod Đakovice ubijeno pet vojnika i jedan zastavnik VJ.

Oktobar/Listopad 

 1. 10. - Savet bezbednosti UN osuđuje "masakre na Kosovu" (ne pominje se krivac, niti odobrava intervencija).
 2. 10. - Ubijen Musliman povratnik u Mostaru.
 5. 10. - Odobren početak postupka impičmenta protiv američkog predsednika Klintona.
 5. 10. - Savezni premijer Bulatović kaže da se SRJ nalazi u neposrednoj ratnoj opasnosti; uveden novi porez za troškove odbrane.
 6. 10. - Matthew Sheppard, mladi student homoseksualne orijentacije, je otet i pretučen u gradu Laramie u američkoj državi Wyoming; nakon smrti od ozljeda šest dana kasnije postaje mučenikom američkog LGBT pokreta i simbolom borbe da se LGBT osobe zaštite federalnim zakonom o zločinima iz mržnje.
 7. 10. - U Srbiji zabranjeno reemitovanje stranih info programa - sledećih dana zabranjeni i neki domaći listovi.
 9. 10. - Uredba vlade Srbije o posebnim merama u uslovima pretnji oružanim napadima NATO na SRJ.
 9. 10. - Hrvatska i Vatikan potpisale ugovor o gospodarskim pitanjima (povrat ili nadoknada oduzete imovine).
 13. 10. - Pod pretnjom bombardovanja, postignut Sporazum Holbruk-Milošević - Verifikaciona misija OEBS-a na Kosovu, NATO kontroliše iz vazduha; za OVK sporazum je neprihvatljiv.
 14. 10. - Pavao Miljavac novi ministar obrane RH nakon Hebrangove ostavke.
 16. 10. - Poništen izbor Lejle Šehović za Miss Hrvatske.
 16. 10. - Bivši čileanski diktator Augusto Pinochet je za vrijeme liječenja u Velikoj Britaniji uhapšen i smješten u kućni pritvor na temelju optužbi za ubistva i kršenja ljudska prava.
 17. 10. - Trojica srpskih policajaca ubijena u Komoranima.
 17. 10. - "Jutarnji list" objavio stanje deviznog računa Ankice Tuđman - 210.000 DEM i 15.740 USD, suprotno navodu iz imovinske kartice (informacija službenice Ankice Lepej).
 18. 10. - Izbori u Makedoniji (prvi krug) - pobeda opozicione VMRO-DPMNE.
 18. 10. - Eksplozija naftovoda u mestu Jesse, Nigerija - preko 1.000 mrtvih.
 20. 10. - U Srbiji proglašen Zakon o informisanju (nazvan "Vučićev" po ministru informisanja) - zabranjeno reemitovanje stranih programa "političko-propagandnog sadržaja", nezavisni mediji izloženi velikim kaznama.
 24. 10. - Rezolucija 1203 SB UN: podrška Verifikacionoj misiji OEBS na Kosovu, NATO je štiti.
 24. 10. - "Evropljanin" Slavka Ćuruvije kažnjen u protivvrednosti 230.000 USD.
 27. 10. - Sa čela Resora državne bezbednosti MUP-a Srbije smenjen Jovica Stanišić i postavljen gen. Radomir Marković.
 27. 10. - Deo snaga vojske i policije se povlače s Kosova pred istek NATO-ovog ultimatuma, suspendovana pretnja bombardovanjem.

 29. 10. - Uragan Mitch u srednjoj Americi, naročito Hondurasu i Nikaragvi: 11.000 mrtvih i isto toliko nestalih, drugi najgori u historiji.
 30. 10. - Požar u göteborškoj diskoteci: Četiri tinejdžera u Göteborgu podmeću požar u lokalnoj diskoteci za vrijeme proslave Noći vještica izazvavši smrt 63 osobe, uglavnom mladih makedonskih imigranata.
 31. 10. - Kriza razoružanja Iraka: predsednik Klinton potpisao Akt o oslobođenju Iraka, o podršci opozicionim grupama; Irak istog dana objavljuje da više neće sarađivati sa inspektorima.

Novembar/Studeni 
 1. 11. - Evropski sud za ljudska prava postaje trajna institucija.
 2. 11. - Nada Esperanza Šakić izručena Hrvatskoj iz Argentine.
 2. 11. - U sedištu NATO-a uhapšen francuski major Pierre-Henri Bunel zbog predaje dokumenata srpskim zvaničnicima.
 3. 11. - Opći izbori u SAD 1998: Usprkos nastojanja da iskoriste aferu Monicagate, republikanci gube mjesta u Kongresu, zadržavši većinu.
 3. 11. - Jeb Bush izabran za guvernera Floride, dok njegov brat George ponovno osvaja mandat guvernera Teksasa.
 3. 11. - Bivši profesionalni hrvač Jesse Ventura kao kandidat Reformske stranke izabran za guvernera Minnesote.
 4. 11. - Nikola Poplašen (SRS) preuzeo položaj predsednika RS, Petar Đokić (SPRS) ostaje predsednik skupštine.
 9. 11. - Milo Đukanović ponovo na čelu DPS.
 9. 11. - Ujedinjeno Kraljevstvo formalno ukida smrtnu kaznu, koja je dotada bila zadržana za neka rijetka krivična djela.
 11. 11. - Šef Verifikacione misije OEBS Vilijam Voker stigao u Prištinu.
 13. 11. - Dot-com bubble: socijalni sajt theGlobe.com izašao na berzu i ostvario sedmostruki rast cene akcije za jedan dan. 
 16. 11. - Osude pred ICTY za logor Čelebići: Hazim Delić 18 godina, Esad Landžo 15, Zdravko Mucić 9, Zejnil Delalić oslobođen.
 20. 11. - Iz Bajkonura lansirana prva komponenta Međunarodne svemirske stanice - modul Zarja.
 22. 11. - U Zagrebu potpisan Sporazum o posebnim odnosima između Hrvatske i BiH (trebao biti potpisan 16. 11.), dva dodatna dokumenta o luci Ploče i tranzitu kroz Neum.
 24. 11. - Sukobi studenata i obezbeđenja na nekim beogradskim fakultetima.
 24. 11. - Smenjen načelnik generalštaba VJ Momčilo Perišić, postavljen Dragoljub Ojdanić.
 29. 11. -  U Japanu završeno svetsko prvenstvo u odbojci: Italija prva, Jugoslavija druga.
 30. 11. - Ljupčo Georgievski (VMRO-DPMNE) novi makedonski premijer, na čelu koalicije sa DA (Tupurkovski) i DPA (Xhaferi).

Decembar/Prosinac 
 2. 12. - SFOR u Bijeljini uhapsio Radislava Krstića, aktivnog generala Vojske RS na osnovu zapečaćene optužnice ICTY.
 3. 12. - Christopher R. Hill, američki posrednik za Kosovo, predstavio novu verziju sporazuma (obe strane odbijaju).
 6. 12. - Hugo Chavez, bivši padobranski pukovnik, kao ljevičarski kandidat izabran za predsjednika Venezuele.
 6. 12. - Na skopski aerodrom Petrovec stiže prvih 40 vojnika NATO-vih Snaga za brzo reagovanje (podrška Kosovskoj verifikacionoj misiji).
 10. 12. - Nakon ultimatuma i prijetnje bombardiranjem od strane NATO saveza Hrvatska je povukla vojsku iz Martin Broda    
 10. 12. - Anto Furundžija osuđen pred ICTY na deset godina zatvora.
 12. 12. - Ejup Ganić i Edhem Bičakčić reizabrani za predsjednika odn. premijera FBiH; Ivo Andrić-Lužanski potpredsjednik (od Nove godine predsjednik?).
 14. 12. - U pećkom baru "Panda" ubijena šestorica srpskih mladića; u sukobu sa graničarima kod Prizrena poginula 36-orica kosovskih Albanaca.
 16 - 19. 12. - Operation Desert Fox: anglo-američki vazdušni udari na Irak.
 19. 12. - Monicagate: Bill Clinton postaje prvi američki predsjednik kome je Predstavnički dom Kongresa izglasao opoziv, odnosno odobrio suđenje koje bi trebao provesti Senat.
 20. 12. - Amerikanka nigerijskog porekla Nkem Čukvu rodila osmorke, što je bio prvi takav poznat slučaj. Najmanja beba umrla sedam dana kasnije.
 22. 12. - Mladen Naletilić Tuta i Vinko Martinović Štela optuženi pred ICTY-jem za zločine u Mostaru 1993.
 23. 12. - Kanadski SFOR potisnuo hrvatske policajce iz Martin Broda.
 24. 12. - Izbijaju borbe u okolini Podujeva - srpske snage bezbednosti počele napad nakon što je u selu Obrandže ubijen jedan Srbin.
 26. 12. - Bivši lideri Crvenih Kmera Kije Sampan i Nuon Čea predali su se kambodžanskoj vladi. Za vreme režima Crvenih Kmera sredinom sedamdesetih godina 20. veka u Kambodži je ubijeno ili je umrlo od gladi i bolesti 1,7 miliona ljudi.
 27. 12. - Socijaldemokratska partija BiH i Socijaldemokrati BiH se u Tuzli udružili u jednu stranku - SDP BiH.
 29. 12. - Ispred svoje zgrade u Beogradu pretučen Boris Karaičić, lider Studentskog otpora.
 30. 12. - U Beogradu se dvadesetak stranaka i organizacija udružilo u Savez za promene.
 31. 12. - Ekonomska i monetarna unija EU: Fiksirani tečajevi evropskih valuta.
 31. 12. - Pošto Dragan Kalinić (SDS) ne može dobiti većinu u Skupštini RS, za mandatara vlade predložen Brano Miljuš (SNSD).

Tokom godine 
 Srednja cena nafte u SAD je najniža ikad: $11.91 ($17.90 u dolarima iz 2017.).
 Homoseksualnost dekriminalizirana u Republici Srpskoj.

1998. u temama

Rođenja 

 17. 1. - Lovro Majer, nogometaš 
 23. 1. - XXXTentacion, hip hop muzičar († 2018)
 4. 5. - Tijana Bogdanović, majstor tekvondoa 
 5. 5. - Arina Sabalenka, bjeloruska teniserka
 5. 6. - Julija Lipnickaja, klizačica
 4. 7. - Malia Ann Obama, kćerka Baracka Obame
 8. 8. - Shawn Mendes, kanadski kantautor 
 21. 9. - Tadej Pogačar, slovenski biciklist
 12. 11. - Naomi Druškić, pijanistkinja
 14. 11. - Sofia Kenin, američka teniserka 
 20. 12. - Kylian Mbappé, francuski fudbaler

Smrti

Januar/Siječanj 
 5. 1. - Sonny Bono, muzičar i političar (* 1935)
 7. 1. - Vladimir Prelog, švicarsko-hrvatski znanstvenik, kemičar (* 1906.)
 7. 1. - Richard Hamming, matematičar (* 1915)
 10. 1. - Josip Pankretić, hrvatski političar (* 1933.)
 13. 1. - Mihovil Logar, kompozitor (* 1902)
 januar - Dušan Gerzić, slikar (* 1961)
 19. 1. - Carl Perkins, rockabilly kantautor (* 1932)
 31. 1. - Vjeko Ćurić, hrvatski franjevac (* 1957.)

Februar/Veljača 
 6. 2. - Falko, austrijska rok zvezda (* 1957)
 6. 2. - Carl Wilson, član The Beach Boys-a (* 1946)
 8. 2. - Enoch Powell, britanski političar, pesnik, lingvista (* 1912)
 17. 2. - Ernst Jünger, književnik, filozof (* 1895)
 22. 2. - Jovan Kratohvil, vajar, prof. i rektor Univerziteta umetnosti u Bg. (* 1924)
 28. 2. - Bojan Petrović, beogradski kriminalac (ubijen) (* 1962)
 28. 2. - Zoran Bogdanovic Kepa, beogradski kriminalac (ubijen) (* 1968)

Mart/Ožujak 
 4. 3. - Jusuf Bulić, beogradski kriminalac i biznismen (ubijen) (* 1952)
 6. 3. - Adem Jashari, pripadnik UÇK (* 1955)
 8. 3. - Mustafa Hajrulahović Talijan, general ARBiH (*1957)
 10. 3. - Lloyd Bridges, glumac (* 1913)
 13. 3. - Frano Vodopivec, filmski snimatelj i redatelj (* 1924)
 13. 3. - Dušan Korać, general-pukovnik JNA, narodni heroj (* 1920)
 15. 3. - Mato Dujmov, bunjevački kulturni pregalnik i pisac jednočinki (*1937)
 15. 3. - Benjamin Spock, pedijatar (* 1903)
 22. 3. - Drago Krča, glumac (* 1923)
 29. 3. - Nada Tončić, operna pjevačica, sopran (* 1909)
 30. 3. - Stojan Svetozarević, solunski ratnik (* 1896)
 30. 3. - Marko Šunjić, historičar, akademik ANUBiH (* 1927)

April/Travanj 
 2. 4. - Predrag Milinković, najpoznatiji sporedni glumac (*1933)
 4. 4. - Milutin Vasović - Vaske, jedan od Sedmorice mladih (* 1942)
 5. 4. - Cozy Powell, rok bubnjar (* 1947)
 6. 4. - Tammy Wynette, pevačica (* 1942)
 12. 4. - Ljubica Otašević, košarkašica, glumica (* 1933)
 13. 4. - Patrick de Gayardon, pionir skysurfinga (* 1960)
 15. 4. - Pol Pot, kambodžanski političar (* 1925)
 17. 4. - Linda McCartney, supruga Paula McCartneyja (* 1941)
 19. 4. - Octavio Paz, književnik, nobelovac (* 1914)
 21. 4. - Jean-François Lyotard, filozof, sociolog (* 1924)
 23. 4. - Konstantinos Karamanlis, bivši predsednik Grčke (* 1907)
 23. 4. - James Earl Ray, atentator na M. L. Kinga (* 1928)
 26. 4. - Arif Pašalić, general ARBiH (* 1943)
 27. 4. - Carlos Castaneda, književnik i antropolog (* 1925)

Svibanj/Maj 
 3. 5. - Gojko Šušak, ministar obrane RH (* 1945.)
 4. 5. - Franjo Herljević, general-pukovnik JNA, društveno-politički radnik, narodni heroj (* 1915)
 5. 5. - Đorđe Rašeta, novinar i urednik RTS (* 1954)
 9. 5. - Đuro Knežević, enigmat (* 1948.)
 14. 5. - Frank Sinatra, slavni američki glumac i pjevač (* 1915.)
 14. 5. - Karolj Seleš, teniski trener (* 1934)
 14. 5. - Bogdan Pecotić, admiral JRM, narodni heroj (* 1912)
 15. 5. - Živka Matić, glumica (* 1923)
 22. 5. - Krešimir Zidarić, glumac (* 1933)
 25. 5. - Dejan Ćorković, TV režiser (* 1930)
 27. 5. - Bogdan Đorđić, prvak SRJ u rvanju (ubijen) (* 1974)
 28. 5. - Phil Hartman, glumac, komičar (* 1948)
 29. 5. - Barry Goldwater, američki političar (* 1909)

Jun/Juni/Lipanj 
 1. 6. - Anto Antonije Ćosić, hrvatski književnik (* 1928.)
 5. 6. - Ivan Jonaš, glumac (*1922)
 8. 6. - Mihailo Lj. Mihailović, profesor PMF-a i akademik (*1924)
 8. 6. - Sani Abacha, šef nigerijske države (* 1943)
 13. 6. - Lúcio Costa, arhitekta i urbani planer (* 1902)
 17. 6. - Ratko Đurović, filmski scenarista (* 1914)
 22. 6. - Miroslav Vitorović, novinar i diplomata (* 1913)
 23. 6. - Maureen O'Sullivan, glumica (* 1911)
 28. 6. - Božidar Ferjančić, istoričar, akademik SANU (* 1929)
 29. 6. - Slavko Dokmanović, bivši gradonačelnik Vukovara (* 1949)
 30. 6. - Darko Ašanin (ubijen), beogradski gangster

Jul/Juli/Srpanj 
 6. 7. - Roy Rogers, pevač i TV kauboj (* 1911)
 8. 7. - Dušan Vukotić, hrvatski i crnogorski redatelj, scenarist, animator, crtač i karikaturist (* 1927.)
 16. 7. - Darko Kraljić, kompozitor (* 1920)
 20. 7. - Ibrahim Halilović, banjalučki muftija (* 1940)
 21. 7. - Alan Shepard, američki astronaut (* 1923)
 27. 7. - Zlatko Čajkovski, hrvatski nogometaš (* 1923.)
 28. 7. - Goran Ostojić, oficir VJ (* 1962)
 29. 7. - Branko Blažina, hrvatski snimatelj (* 1916.)

Avgust/August/Kolovoz 
 1. 8. - Stevo Rauš, general-pukovnik JNA, narodni heroj (* 1916)
 5. 8. - Todor Živkov, bivši čelnik Bugarske (* 1911)
 5. 8. - Otto Kretschmer, nemački komandant podmornice, admiral flote (* 1912)
 7. 8. - Srđan Knežević, zamjenik načelnika CJB Srpsko Sarajevo (* 1958)

Septembar/Rujan 
 2. 9. - Petar Šegedin, književnik, kulturni djelatnik (* 1909)
 6. 9. - Akira Kurosawa, filmski režiser (* 1910)
 7. 9. - Ljubomir Perčinlić, slikar (* 1939)
 13. 9. - George Wallace, američki političar (* 1919)
 21. 9. - Dragutin Gostuški, srpski kompozitor. (*1923.)
 21. 9. - Florence Griffith Joyner, atletičarka (* 1959)
 23. 9. - Ratko Zvrko, hrvatski književnik, novinar i boksač (* 1920.)
 25. 9. - Zvonimir Ferenčić, hrvatski glumac (* 1925.)
 26. 9. - Mihajlo Viktorović, srpski glumac (* 1929)
 27. 9. - Nada Doroški, novinar i akademski slikar (* 1915)

Oktobar/Listopad 
 2. 10. - Gene Autry, "raspevani kauboj" (* 1907)
 3. 10. - Roddy McDowall, englesko-američki glumac (* 1928)
 12. 10. - Matthew Shepard, žrtva homofobije u SAD (* 1976)
 13. 10. - Bojan Pečar, rok muzičar (* 1960)
 17. 10. - Nada Marinković, književnica, prevodilac, novinar (* 1921)
 28. 10. - Ted Hughes, britanski Pesnik laureat (* 1930)

Novembar/Studeni 
 8. 11. - Jean Marais, francuski glumac (* 1913)
 13. 11. - Slobodan Džunić, književnik, urednik Radio Beograda (* 1921)
 19. 11. - Alan J. Pakula, filmski režiser, producent, scenarista (* 1928)
 24. 11. - Nikola Tanhofer, hrvatski glumac (* 1926)
 20. 11. - Risto Bajalski, novinar (* 1926)
 26. 11. - Jefto Šašić, general-pukovnik JNA, narodni heroj (* 1917)
 28. 11. - Adem Handžić, osmanista (* 1916)
 29. 11. - Živojin Pavlović, srpski reditelj (* 1933)

Decembar/Prosinac 
 1. 12. - Freddie Young, britanski direktor filmske fotografije (* 1902)
 5. 12. - Hazel Bishop, hemičarka, pronašla prvi trajni ruž za usne (* 1906)
 6. 12. - Radomir Šaper, košarkaš i sportski radnik (* 1925)
 6. 12. - Predrag Vitas, novinar TV Beograd (* 1946)
 10. 12. - Vida Tomšič, društveno-politička radnica SR Slovenije i SFRJ (* 1913)

Kroz godinu 
 Matusja Blum, sovjetska i jugoslovenska pijanistkinja. (* 1914.)
 Kruno Prijatelj, povjesničar umjetnosti (* 1922)
 Aleksandar Zarin, vajar (* 1923)
 Rade Radović, četnički vojvoda (* 1961)
 Bahrudin Kaletović, vojnik JNA i ARBiH (* 1971)

Nobelova nagrada za 1998. godinu 
 Fizika: Robert B. Laughlin, Horst L. Störmer i Daniel C. Tsui (otkriće novog oblika kvantnog fluida sa frakcionalno naelektrisanim ekscitacijama)
 Kemija: Walter Kohn (razvoj teorije funkcionala gustine) i John A. Pople (razvoj računskih metoda u kvantnoj hemiji, → en)
 Fiziologija i medicina: Robert F. Furchgott, Louis J. Ignarro i Ferid Murad (otkrića u vezi azot-monoksida kao signalnog molekula u kardiovasularnom sistemu)
 Književnost: José Saramago (koji nam parabolama, održanim maštom, samilošću i ironijom, neprekidno omogućava da shvatimo neuhvatljivu stvarnost)
 Mir: John Hume i David Trimble (napori za mirno rešenje konflikta u Severnoj Irskoj)
 Ekonomija: Amartya Sen (doprinos ekonomici blagostanja)

Vidi takođe: 
Godišnji kalendar

Literatura/Spoljne veze 

  Yugoslavia Events Chronology (University of Texas at Arlington): Jan - April '98 , May - Aug. '98  & Sept - Dec. 1998  (pokriva ex-Yu prostor).
 "Republika", arhiva časopisa za 1998. (rubrika "Kalendar" ili "Između dva broja")
 Hronologija događaja u 1998. , vreme.com
 Teroristički napadi OVK - Naša Borba (zaključno sa 11. majem)
 Kosovo Conflict Chronology: September 1998 - March 1999, CRS Report for Congress (Wikileaks ) (mrtav link?)

1998